ОИСР : Световната икономика ще страда години наред заради коронавируса Икономическият шок вече е по - голям от този по време на финансовата криза през 2008 Светът ще се възстановява от пандемията от коронавирус години наред . Затова предупреди Организацията за икономическо сътрудничество и развитие ( ОИСР ) , съобщава BBC . Икономическият шок вече е по - голям от финансовата криза , заяви генералният секретар на ОИСР Ангел Гурия . “ Пожелателно мислене ” е да се вярва , че страните ще могат да се възстановят бързо , коментира Гурия пред BBC . Той отбеляза , че неотдавнашното му предупреждение , че една сериозна епидемия може да доведе до свиване наполовина на глобалния растеж до 1.5 % , вече изглежда твърде оптимистично . Докато броят на загубените работни места и фалитите на компании остава неясен , Гурия смята , че страните ще се борят с икономическия спад “ години напред ” . По думите му много от най - големите икономики в света ще изпаднат в рецесия през следващите месеци . “ Дори да не се стигне до глобална рецесия , няма да има нито растеж , нито отрицателен растеж в много от икономиките на света , подчерта Гурия . Според него икономическата несигурност , създадена от епидемията на вируса , е предизвикала по - голям шок , отколкото по време на терористичните атаки на 11 септември или финансовата криза през 2008 . " И причината е , че не знаем колко време ще ни е нужно , за да се справим с безработицата , защото не занем колко хора ще останат без работа . Също така не знаем колко време ще отнеме да се възстановят стотиците хиляди малки и средни предприятия , които вече страдат ” , отбеляза Гурия . Гурия призова правителствата да скъсат с досегашните правила за вземане на заеми и да “ хвърлят всичко , което имаме “ , за да се справим с кризата . Той обаче предупреди , че по - големият дефицит и по - големите натрупани дългове също ще натежат на силно задлъжнелите държави за години напред .